section_heading: Ranije djelovanje
paragraph_text: Yrigoyen je rođen u Buenos Airesu koa treće dijete Martína Yrigoyena i Marceline Alem. Prema istraživanju Roberta Etchepareborde, njegovo izvorno prezime je, za razliku od Bernarda de Irigoyena, bilo "Hirigoyen", što u baskijskom jeziku znači "visoki grad". U Francuskoj Baskiji "h" se izgovara kao i u hrvatskom jeziku, dok se u španjolskoj Baskiji ne izgovara, pa prezime Hirigoyen vjerojatno potječe iz Francuske, dok su njegove varijante Yrigoyen i Irigoyen podrijetlom iz Španjolske. a prije ulaska u politiku radio je kao učitelj. Godine 1891. Yrigoyen je su-osnovao Radikalnu građansku uniju (Unión Civica Radical), zajedno sa svojim stricem, Leandrom Alemom. Yrigoyen (on se potpisivao na taj način da se može razlikovati od političkih ideja Bernarda de Irigoyeny) je popularno bio poznat kao "el peludo" (dlakavi oklopnik) zbog svoga introvertirana karaktera i odbojnosti prema pojavljivanju u javnosti. Nakon Alemovog samoubojstva godine 1896., Hipólito Yrigoyen je preuzeo isključivo vodstvo Radikalne građanske unije. Unija je usvojila politiku nepopustljivosti, tj. potpunom protivljenju režimu poznatom kao "Ugovor". Osnovan je uz pomoć izborne prijevare, taj režim je bio dogovorena Formula među političkim strankama iz tog vremena za izmjenični dolazak na vlast.